पीएम ने कहा कि भाजपा का ये सौभाग्य है कि हमारे पास करोड़ों की संख्या में मेहनतकश, समर्पित, नि:स्वार्थ काम करने वाले कार्यकर्ता हैं, जिन्होंने अपने खून-पसीने से इस पार्टी को सींचा है। एक कार्यकर्ता होने के नाते हमें जानकारियों के विषय में अपडेटेड भी रहना चाहिए। उन्होंने कहा कि चाहे गरीब हो, शोषित हो, वंचित हो, आदिवासी हो या फिर माताएं-बहनें हों, हमारा लक्ष्य तब तक काम करते रहना है, जब तक कि अंतिम व्यक्ति तक उसका लाभ न पहुंच जाए।